CELEX: 62010TN0534
Language: sk
Date: 2010-11-22 00:00:00
Title: Vec T-534/10: Žaloba podaná 22. novembra 2010 — Organismos Kypriakis Galaktokomikis Viomichanias/ÚHVT — Garmo (HELLIM)

29.1.2011   
            
            
               SK
            
            
               Úradný vestník Európskej únie
            
            
               C 30/45
            
         Žaloba podaná 22. novembra 2010 — Organismos Kypriakis Galaktokomikis Viomichanias/ÚHVT — Garmo (HELLIM)
   (Vec T-534/10)
   ()
   2011/C 30/81
   Jazyk žaloby: nemčina
   
      Účastníci konania
   
   
      Žalobkyňa: Organismos Kypriakis Galaktokomikis Viomichanias (Nikózia, Cyprus) (v zastúpení: C. Milbradt a H. Van Volxem, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Garmo AG (Stuttgart, Nemecko)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 20. septembra 2010 vo veci R 794/2010-4,
            
         
               —
            
            
               zaviazať žalovaného na náhradu trov konania vrátane trov konania, ktoré vznikli v námietkovom konaní.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Garmo AG.
   
      Prihlasovaná ochranná známka Spoločenstva: slovná ochranná známka „HELLIM“ pre výrobky zaradené do triedy 29.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: kolektívna ochranná známka „HALLOUMI“ pre výrobky zaradené do triedy 29.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), keďže kolidujúce ochranné známky a výrobky sú podobné a existuje pravdepodobnosť zámeny ochranných známok, ako aj porušenie článku 63 ods. 2 nariadenia č. 207/2009, keďže žalobkyňa bola oprávnená spoliehať sa na to, že jej bude umožnené odpovedať na vyjadrenie Garmo AG.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).